
ΑΡΙΘΜΟΣ ΦΥΛΛΟΥ 

ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Καθορισμός ορίων οικισμού Καμαρούλας Ν. Αιτωλίας και Ακαρνα¬ 
νίας με πληθυσμό μέχρι 2.000 κατοίκους και καθορισμός όρων 

και περιορισμών δόμησης αυτού. 1 

Καθορισμός ορίων οικισμού Καπνόφυτου Ν. Δράμας, κατηγοριοποί- 
ηση αυτού και καθορισμός όρων και περιορισμών δόμησής του. 2 
Καθορισμός ορίων, όρων και περιορισμών δόμησης του οικισμού 
Έξω Βαθύ Δήμου Αστυπάλαιας και κατηγορία αυτού. 3 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 3614 (1) 

Καθορισμός ορίων οικισμού Καμαρούλας Ν. Αιτωλίας και Ακαρνα¬ 
νίας με πληθυσμό μέχρι 2.000 κατοίκους και καθορισμός όρων 
και περιορισμών δόμησης αυτού. 

Ο ΝΟΜΑΡΧΗΣ ΑΙΤΩΛΙΑΣ ΚΑΙ ΑΚΑΡΝΑΝΙΑΣ 
' Εχοντας υπόψη: 

1. Τις δ/ξεις του από 24.4.85 Π. Δ. (ΦΕΚ 181Δ/3.5.85) «Περί 
τρόπου καθορισμού ορίων οικισμού της Χώρας, κατηγορίες αυτών και 
καθορισμός όρων και περιορισμών δόμησης». 

2. Τις προτάσεις των ιδιωτών μελετητών Μηχ/κών στους οποίους 
ανατέθηκε σχετική μελέτη στα πλαίσια του προγράμματος των ανοικτών 
πόλεων, που αφορούν στον προσδιορισμό των ορίων των υπόψη οικισμών. 

3. Τα πληθυσμιακά στοιχεία της τελευταίας απογραφής της Ε.Σ.Χ.Ε. 


4. Την υπ’ αριθ. 14/86 γνωμοδότηση του Συμβουλίου ΧΟΠ του Νο¬ 
μού. 

5. Την υπ’ αριθ. 50/86 απόφαση του Κοινοτικού Συμβουλίου, αποφασίζου¬ 
με: 

I. Κατατάσσουμε τον οικισμό κοιτά κατηγορία αδιάφορος, συνεκτικός, με¬ 
σαίος. 

II. Καθορίζουμε τα όρια του οικισμού Καμαρούλας Κοινότ. Καμα¬ 
ρούλας Επαρχίας Τριχωνίδας Ν. Αιτωλίας και Ακαρνανίας με στοι¬ 
χεία το όριο ταυτίζεται με το σχέδιο πόλης, όπως αυτά φαίνονται 
στο συνοδευτικό της παρούσης σχεδιάγραμμα κλίμ. 1:5.000, που 
αποτελεί αναπόσπαστο μέρος της απόφασης αυτής και συντάχθηκε 
βάσει στοιχείων χαρτών και επί τόπου ελέγχου. Τα όρια μεταξύ 
των σημείων θεωρούνται ευθύγραμμα. 

III. Καθορίζουμε τους ακόλουθους όρους δόμησης. 

α) Αρτιότητα οικοπέδων εντός των ορίων του οικισμού σύμφωνα με 
το ειδικό διάταγμα έγκρισης του σχεδίου. 

Κατά παρέκκλιση εντός των ως άνω ορίων, θεωρούνται άρτια τα 
γήπεδα με όποιο εμβαδόν έχουν κατά την ημέρα δημοσίευσης του από 
24.4.85 Π.Δ/τος (ΦΕΚ 181Δ/3.5.85). 

β) Οι υπόλοιποι όροι δόμησης (Κάλυψη - ύψος - σύστημα δομήσεως 
κ.λπ.) φαίνονται στο άρθρο 5 του ανωτέρω Δ/τος. 

Η απόφαση αυτή να δημοσιευθεί στην Εφημερίδα της Κυβερνήσεως. 

Μεσολόγγι, 9 Απριλίου 1987 
Ο Νομάρχης 

ΒΑΓ. ΓΙΑΝΝΑΚΟΥΛ1ΑΣ 

Αριθ. ΤΠ - ΠΕ 1085 (2) 

Καθορισμός ορίων οικισμού Καπνόφυτου Ν. Δράμας, χατηγοριοποίηση 
αυτού και καθορισμός όρων και περιορισμών δόμησής του. 

Ο ΝΟΜΑΡΧΗΣ ΔΡΑΜΑΣ 
' Εχοντας υπόψη: 

1. Τις διατάξεις του Ν. 3200/55 και του Ν.Δ. 532/72 «περί διοικητικής 
αποκεντρώσεως». 

2. Τις διατάξεις του Α.Ν. 314/68 «περί παροχής αρμοδιοτήτων στον 
Υπουργό Β. Ελλάδος και τους Νομάρχες» όπως τροποποιήθηκε με το Ν.Δ. 
1018/71. 

3. Τις διατάξεις του Ν.Δ. της 17.7.23 «περί σχεδίων πόλεων». 

4. Τις διατάξεις του Ν. 1337/83 όπως τροποποιήθηκαν με τον Ν. 
1512/85. 

5. Τις διατάξεις του Ν. 1577/85 «περί Γ.Ο.Κ.». 

6. Τις διατάξεις του Π.Δ. της 24.4.85 «περί τρόπου καθορισμού 
ορίων οικισμών της χώρας μέχρι 2.000 κατοίκους κατηγορίες αυτών 
και καθορισμός όρων και περιορισμών δόμησής τους, όπως τροποποιή¬ 
θηκε με το από 14.2.87 Π.Δ. (ΦΕΚ 133Δ/23.2.87). 

7. Τις προτάσεις των ιδιωτών μελετητών Μηχανικών στους οποίους 
ανατέθηκε σχετική μελέτη στα πλαίσια του προγράμματος των ανοικτών πό¬ 
λεων. 

8. Τα δελτία αρχιτεκτονικής αναγνώρισης των οικισμών, που συμπλη¬ 
ρώθηκαν από τους προαναφερόμενους μελετητές κατά τις υποδείξεις 
των σχετικών προδιαγραφών του Υ.Χ.Ο.Π. 

9. Τα πληθυσμιακά στοιχεία της τελευταίας απσγραφής του Κράτους της 
Ε.Σ.Υ.Ε. 

10. Την με αριθμό 69/12.9.85 απόφαση Κοινοτικού Συμβουλίου της 
Κοινότητας Παρανεστίου. 

11. Την γνωμοδότηση του Συμβουλίου ΠΕ.ΧΩ.Δ.Ε. του Νομού, αποφασί¬ 
ζουμε: 

1. Καθορίζουμε τα όρια του οικισμού Καπνόφυτου της Κοινότητας 
Παρανεστίου του Ν. Δράμας με στοιχεία 1, 2, 3, 4, 5, 6, 7, 8, 9, 
10, 11, 12, 13, 14, 15, 16, 17, 18, 19, 20, 21, 22, 1 όπως αυτά 
φαίνονται στο συνοδευτικό της παρούσας διάγραμμα με κλίμακα 
1:5000 που αποτελεί αναπόσπαστο μέρος αυτής και συντάχτηκε βάσει 
στοιχείων χαρτών και επιτόπιο έλεγχο. 

2. Κατατάσσουμε τον οικισμό Καπνόφυτο της Κοινότητας Παρα¬ 
νεστίου του Ν. Δράμας σύμφωνα με το δελτίο κατηγοριοποίησης 
των οικισμών της μελέτης των ανοικτών πόλεων του Νομού σε 
ενδιαφέροντα, φθίνοντα, συνεκτικό, μικρό. 

3. Καθορίζουμε γενικούς και ειδικούς όρους και περιορισμούς δόμησης 
για τον προαναφερόμενο οικισμό και για κάθε τομέα του όπως αυτοί 
φαίνονται στο συνοδευτικό της παρούσας διάγραμμα. 


Α’ Γενικοί όροι δόμησης, 
α. Τομέας I (Υπάρχον οικισμός). 

Ελάχιστο Εμβαδό: 300 τετρ. μέτρα. 

Μέγιστο ύψος κτιρίων: 7,50 μέτρα, 
β. Τομέας II (Υπόλοιπο τμήμα οικισμού). 

Ελάχιστο Εμβαδό: 500 τετρ. μέτρα. 

Μέγιστο ύψος κτιρίων: 7,50 μέτρα. 

Για το πρόσωπο και τη μέγιατη δυνατότητα δόμησης στον τομέα αυτό 
ισχύουν τα αναφερόμενα στα άρθρα 5 και 6 του Π.Δ. της 24.4.85 (ΦΕΚ 
181 Δ/3.5.85). 

γ. Κατά παρέκκλιση εντός των ορίων του οικισμού θεωρούνται άρτια τα 
οικόπεδα με όποιο εμβαδό είχαν στις 3.5.85 ημέρα δημοσίευσης του από 
24.4.85 Π.Δ. 

δ. Είναι δυνατή παρέκκλιση του οριζόμενου μεγίστου ύψους μετά 
σύμφωνη γνώμη της Ε.Π.Α.Ε. του Νομού για τις παρακάτω περιπτώ¬ 
σεις, χωρίς υπέρβαση του Σ.Δ. ή της δυνατότητας μεγίστης δόμησης. 

ι) Κατασκευή τρίτου ορόφου σε περιοχές όπου υπάρχουν τριόροφα 
κτίρια σαν κυρίαρχος τύπος χτισμάτων του οικισμού, 
ιι) Λόγω υψομετρικών διαφορών του οικοπέδου. 

ε. Κατά τα λοιπά ισχύουν οι γενικοί όροι δόμησης του Π.Δ. της 24.4.85. 
Β’ Ειδικοί όροι δόμησης. 

Για τον προαναφερόμενο οικισμό ισχύουν οι ειδικοί όροι δόμησης της 
ομάδας Β (ενδιαφέροντες) όπως ορίστηκαν με την ΤΠ — ΠΕ 5830/26.11.86 
απόφασή μας και αναγράφονται στην καρτέλα που συνοδεύει την παρούσα 
απόφαση. 

4. Γενικά: 

α) Πριν από οποιαδήποτε κατάτμηση οικοπέδου μέσα στα όρια του 
οικισμού θα πρέπει να θεωρείται το σχετικό Τοπογραφικό διάγραμμα 
από το Τμήμα Πολεοδομίας και Π.Ε. του Νομού. Στα τμήματα του 
οικισμού χωρίς εγκεκριμένο σχέδιο θα πρέπει να εξασφαλίζεται η 
συνέχεια των υπαρχόντων κοινοχρήστων χώρων και η δημιουργία 
χώρων σύμφωνα με τα οριζόμενα στις διατάξεις της παραγράφου 1 
του άρθρου 6 του από 24.4.85 Π.Δ. 

β) Να εξασφαλίζεται οπωσδήποτε η συνέχεια των υφισταμένων ή 
εγκεκριμένων δρόμων του οικισμού. 

γ) Κατά τα λοιπά ισχύουν τα οριζόμενα στο Π.Δ. της 24.4.85 όσον 
αφορά δόμηση ειδικών κτιρίων, μικρών οικοπέδων κ.λπ. 

δ) Η απόφαση αυτή με το σχεδιάγραμμα οριοθέτησης και διαχωρισμού 
τομέων καθώς και την καρτέλα των ειδικών όρων δόμησης να δημοσιευ- 
θεί στην Εφημερίδα της Κυβερνήσεως. 

Δράμα, 23 Μαρτίου 1987 
Ο Νομάρχης 

ΕΥΑΓΓΕΛΟΣ ΡΟΓΚΑΚΟΣ 

Αριθ. ΧΟΠ/ΕΠΑ 175 (3) 

Καθορισμός ορίων, όρων και περιορισμών δόμησης του οικισμού ’ Εξω 
Βαθύ Δήμου Αστυπάλαιας και κατηγορία αυτού, 

Ο ΝΟΜΑΡΧΗΣ ΔΩΔΕΚΑΝΗΣΟΥ 
' Εχοντας υπόψη: 

1. Τις διατάξεις του από 24.4.1985 Π.Δ. (ΦΕΚ 181 Δ/3.5.1985) 
«περί τρόπου καθορισμού ορίων οικισμού της Χώρας, κατηγορίες αυτών 
και καθορισμός όρων και περιορισμών δόμησης». 

2. Τις προτάσεις των ιδιωτών μελετητών Μηχανικών στους οποίους 
ανατέθηκε σχετική μελέτη στα πλαίσια του προγράμματος των ανοικτών 
πόλεων που αφορούν στον προσδιορισμό των ορίων των υπόψη οικισμών. 

3. Τα δελτία αρχιτεκτονικής αναγνώρισης των οικισμών που συμπλη¬ 
ρώθηκαν από τους αναφερομένους μελετητές κατά τις υποδείξεις των 
σχετικών προδιαγραφών του ΥΧΟΠ. 

4. Τα πληθυσμιακά στοιχεία της τελευταίας απογραφής της ΕΣΥΕ. 

5. Την υπ’ αριθ. 17/9.4.87 γνωμοδότηση του Συμβουλίου ΧΟΠ του Νο¬ 
μού. 

6. Την υπ’ αριθ. 46/4.7.86 απόφαση του Δημοτικού Συμβουλίου Αστυπά¬ 
λαιας, αποφασίζουμε: 

1. Κατατάσσουμε τον οικισμό στην κατηγορία παραλιακός, ενδια¬ 
φέρων, φθίνων, διάσπαρτος, μικρός. 

2. Καθορίζουμε τα όρια του οικισμού Έξω Βαθύ Δήμου Αστυπάλαιας 
όπως αυτά φαίνονται στο συνοδευτικό της παρούσης τοπογραφικό σχεδιά¬ 
γραμμα που αποτελεί αναπόσπαστο μέρος της απόφασης αυτής και 
συντάχθηκε βάσει στοιχείων χαρτών και επιτόπου ελέγχου. 

1. Καθορίζουμε τους ακόλουθους γενικούς και ειδικούς όρους και περιορι¬ 
σμούς δόμησης. 

Α. Γενικοί όροι δόμησης: 

1. Εντός των ορίων των οικισμών ισχύουν οι γενικοί όροι δόμησης 
που προβλέπονται από το Π.Δ. 181Δ/3.5.85. 

2. Εντός του συνεκτικού τμήματος καθορίζεται αρτιότητα 500 μ 2 . 

Εντός της περιοχής μέσα στα όρια και πέραν του συνεκτικού τμήματος 

αρτιότητα 2.000 μ 2 . 


3. Κατά παρέκκλιση εντός των ορίων των οικισμών θεωρούνται άρτια 
τα οικόπεδα με όποιο εμβαδόν είχαν στις 3.5.1985 ημέρα δημοσίευσης 
του από 24.4.1985 Π. Δ/τος. 

Β. Ειδικοί όροι δόμησης: 

1) Επικάλυψη από πλάκα μπετόν χρώματος ώχρα. 

2) Κύρια όψη και λοιπές από σοβά σε χρώμα λευκό. 

3) Εξώστες ανοιχτοί ακάλυπτοι πέτρινοι στο ισόγειο χρώματος λευ¬ 
κού. Στον όροφο ξύλινοι με καφασωτά κιγκλιδώματα. Απαγορεύεται ο 
συνεχής ανοιχτός εξώστης πέριξ του κτιρίου. 

4) Στηθαία εξωστών από πέτρα ή σοβά χρώματος λευκού. 

5) Εξωτερικά ανοίγματα σε αναλογία 15-20% με οριζόντια πρέκια από 
πέτρα ή ξύλο. 

6) Κουφώματα καρφωτά και ταμπλαδωτά χρώματος γαλάζιου, πράσινου 
ή καφέ. 

7) Περίφραξη από πέτρα ύψους 1 μ. με ξύλινο κιγκλίδωμα. 

8) Οι μελέτες ελέγχονται από την ΕΕΑΕ. 

Οι λοιπές ενδείξεις του συνημμένου δελτίου αρχιτεκτονικής αναγνώρι¬ 
σης είναι δυνητικές για τον ιδιοκτήτη ή μελετητή. 

II. α) Πριν από οποιαδήποτε κατάτμηση οικοπέδων εντός των ορίων 
του οικισμού θα πρέπει να θεωρείται το σχετικό τοπογραφικό διάγραμμα 
από το Τμήμα Πολ/μίας και ΠΕ της Νομαρχίας ώστε να εξασφαλίζεται 
η συνέχεια των υπαρχόντων κοινόχρηστων χώρων και η δημιουργία 
νέων κοινόχρηστων χώρων σύμφωνα με τα οριζόμενα στις διατάξεις της 
παρ. 1 του άρθρου 6 του από 24.4.1985 Δ/τος. 

β) Να εξασφαλίζεται οπωσδήποτε η συνέχεια των υφισταμένων ή 
εγκεκριμένων δρόμων του οικισμού. 

Κατά τα λοιπά ισχύουν τα οριζόμενα στο Π. Δ/γμα της 24.4.1985 (ΦΕΚ 
181Δ/3.5.1985). 

Η απόφαση αυτή με το σχεδιάγραμμα οριοθέτησης του οικισμού που 
τη συνοδεύει να δημοσιευτεί στην Εφημερίδα της Κυβερνήσεως. 

Ρόδος 10 Απριλίου 1987 
Ο Νομάρχης 
I. ΜΑΧΑΙΡΙΔΗΣ 
























